Pécs-Baranyai Kereskedelmi és Iparkamara

ECOMONDO 2025 Nemzetközi környezetipari kiállítás - Kiállítási lehetőség
2025-11-04 - 2025-11-07 | Fiera Rimini, Via Emilia 155., Rimini, 47921, Italy
Az Ecomondo a zöld és a körforgásos gazdaság kulcseseménye. Ez az a találkozóhely, ahol ipari csoportok, érdekeltek, politikai döntéshozók, véleményvezérek, helyi hatóságok, kutatótestületek és intézmények találkoznak, és bevezetik azokat a kulcselemeket, amelyek meghatározzák az EU környezetvédelmi politikájának fejlesztési stratégiáit.

A HEPA Magyar Exportfejlesztési Ügynökség magyar nemzeti standot szervez az „Ecomondo 2025” kiállításra. A rendezvényre 2025. november 4-7. között kerül sor Olaszországban.
Az Ecomondo

több, mint 103.000 SZAKMAI LÁTOGATÓT vonz
több, mint 165.000 m2 kiállítói területen
1.700 kiállító cég, 121 érintett ország
118 nemzetközi szövetség, 650 nemzetközi hosted buyer
240 szakmai előadás és kísérő rendezvény
több, mint 600 fős akkreditált sajtó jelenlét.

A mellékelt részvételi felhívás további részleteket és információkat tartalmaz a kiállításra, valamint a részvételi feltételekre vonatkozóan.
Jelentkezni a csatolmányban található regisztrációs lap hiánytalan kitöltésével és az aláírt dokumentum március 14-ig történő visszaküldésével lehet.

Részvételi felhívás és feltételek
Regisztrációs lap

Bővebb információ:
Gyenes Dávid Miron, környezetiparért felelős ágazati munkatárs
HEPA Magyar Exportfejlesztési Ügynökség Nonprofit Zrt.
Mobil: +36 30 157 1081
E-mail: gyenes.david@hepa.hu

Forward Green Energy Tech B2B 2025 Thessaloniki
2025-03-13 08:00 - 2025-03-14 17:00 (Europe/Budapest) | Thessaloniki
A rendezvény olyan témákról fog szólni, mint a körkörös gazdaság, a fenntartható fejlődés és a megújuló energia, hangsúlyozva az üzleti modellek fenntarthatóság irányába történő átalakítását.

Fő fókuszterületek:

Újrahasznosítás
A nyersanyagok hatékony felhasználása
Energiatárolás és -megőrzés
Intelligens energiagazdálkodás
Energiahatékonyság
Fenntartható építőanyagok és csomagolás
Fenntartható üzleti gyakorlat és tervezés (bioklimatikus tervezés, zöld marketing stb.)
Körforgásos gazdasági technológiák
Megújuló energiaforrások és zöld energia
Hidrogén és más megújuló zöld gázok
Környezetvédelmi megoldások (gépek, eszközök és berendezések a fenntartható megoldásokhoz, hulladékkezelés, újrahasznosítási technológiák stb.)

Időpont: 2025.03.13-14.
Helyszín: Thessaloniki, Görögország
Bővebb információ és regisztráció: https://www.b2match.com/e/forward-green-energy-tech-b2b/components/49740/info

Miben, hogyan csomagoljunk a jövőben?
2025-02-04 16:00 - 17:30 (Europe/Budapest) | Online
Számos jogszabályi változás van folyamatban a csomagolás tekintetében, ezek megismeréséhez nyújt segítséget a CIRCSYST (Horizon Europe) és a CIREVALC (Interreg Central Europe) projektek keretében megvalósuló webinárium.

A résztvevőknek lehetősége lesz megismerni a csomagolásról és a csomagolási hulladékról szóló PPWR rendelet, az ökodizájn (EDPR) rendelet csomagolásra vonatkozó, valamint a környezetbarát jellegre vonatkozó állításokról szóló irányelv (Green Claims Directive) főbb előírásait, melyek alapvetően határozzák majd meg a csomagolási gyakorlatot és az arról való kommunikációt.
Dr. Konstantin Kata szakpolitikai szakértő előadását követően pedig lehetőség lesz a témában felmerült kérdéseket feltenni.
A részvétel díjmentes, de előzetes regisztrációhoz kötött (ennek határideje 02.04. 16:00): REGISZTRÁCIÓ

Kamarai Fenntarthatósági Klub
2025-01-16 14:00 - 16:00 (Europe/Budapest) | Pécsi Kereskedelmi Központ
Január közepén tartja ide első ülését a Kamarai Fenntarthatósági Klub. A témakör ezúttal az ESG szabályozás (Environmental Social Governance) lesz.

Az ESG szempontok napjaink vállalati világában egyre nagyobb jelentőséget kapnak. Ezek a kritériumok nem csupán a környezetvédelmi gyakorlatokra korlátozódnak, hanem magukban foglalják a társadalmi felelősségvállalást és a vállalatirányítási szempontokat is. A fenntarthatóság iránti elkötelezettség már nem opcionális, hanem elengedhetetlen része a modern üzleti stratégiáknak. A 2023. évi CVIII. [ESG] törvény az Európai Unió CSRD (Corporate Sustainability Reporting Directive) irányelvéhez igazodva állítja kötelező érvényű követelményekké az ESG célok elérését a vállalatok számára. Az új szabályozás meghatározza, hogy mely vállalatoknak és milyen határidőkkel kell ESG jelentést készíteniük, valamint pontos kereteket ír elő az adatgyűjtés és jelentéstétel alapelveire.
A témával kapcsolatban az ülés első felében egy szakértői előadást hallgathatnak meg, majd ezt követően egy kerekasztal megbeszélés lesz. Ezen a résztvevők megbeszélhetik egymással ötleteiket, javaslataikat, jógyakorlataikat a témával kapcsolatban.
Időpont: 2025. 01.16. (csütörtök) 14.00-16.00
Helyszín: PBKIK – 7625 Pécs, Majorossy I. u. 36.

Az ülés nyilvános, minden érdeklődőt várunk a rendezvényen. Jelentkezni az alábbi linken lehet:
https://forms.gle/oVd2LDKzgiFc3GFb9

Az eseményt az Enterprise Europe Network támogatja.

"Beyond Zero" - az üzleti élet fenntarthatósági átalakulásának egyik leginspirálóbb története
2024-10-10 14:00 - 18:00 (Europe/Budapest) | Apolló Mozi, Perczel Miklós u. 22., Pécs, 7621, Magyarország
A Design Pécs programsorozat és a CURIOST projekt fenntarthatósági figyelemfelkeltő kampányának részeként kerül sor a
„Beyond Zero” c. egyedülálló dokumentumfilm vetítésére, mely az üzleti élet fenntarthatósági átalakulásának egyik leginspirálóbb történetét mutatja be, bizakodásra és cselekvésre ösztönzi a vállalkozókat.
Megváltozhat egy délután alatt a gondolkodása a fenntarthatóságról? Tegye próbára!
Jöjjön el és a film után folytassa életét egy másfajta szemlélettel!
A prágai és vietnámi filmpremier után Pécsett egyszeri alkalommal!

Példamutató hozzáállásával és erőfeszítéseivel Ray Anderson, nem csak az általa alapított és vezetett, milliárd dolláros padlószőnyeget gyártó Interface nevű vállalat által okozott negatív környezeti hatást csökkentette nullára, hanem átformálta tízezer alkalmazottja fenntarthatóságról alkotott gondolkodásmódját is. A film a cégvezetésről és az üzleti tevékenységek fenntarthatósági megközelítéséről szól, amely globálisan jelentős nyereségnövekedést és dolgozói elkötelezettséget is eredményezett. Az Interface szerepel a Fortune 500-as listáján és nemrég beválasztották a világ TOP 5 fenntartható vállalata közé.

„A Beyond Zero egy erőteljes és rendkívül reményteli történetet mutat be arról, hogyan lehet üzletet építeni a föld helyreállítására is figyelve és hogy miért kell újragondolnunk a kapitalizmust, hogy meggyógyíthassuk a világot, önmagunkat is beleértve.
Ne csak nézze meg ezt a filmet, minél előbb kamatoztassa az itt látottakat a saját vállalkozásában!”
Rebecca Henderson, Harvard egyetemi professzor; A „Reimagining Capitalism in a World on Fire” című könyv szerzője
„Igazán inspiráló ébresztő… Minden cégvezetőnek, vállalkozónak és egyetemi hallgatónak látnia kell ezt a filmet.” Haley Rushing, The Purpose Institute
„Ez az a gyógyszer, amelyre a mai világnak szüksége van a gyógyuláshoz. Igazán meggyőző és mélyen elgondolkodtató film.” Neha Sangwan, M.D

A többszörös díjnyertes film vetítésére és az azt követő kerekasztal beszélgetésre 2024. október 10-én (csütörtökön) 14:00 órakor kerül sor
az Apolló moziban és a Trafikban
(7621, Pécs, Perczel Miklós u. 22.)

A film angol nyelvű, magyar felirattal.
További információ a Curiost projektről: pbkik.hu/portfolio/curiost/

Rendezvényünkön való részvétel díjmentes, de előzetes online regisztrációhoz kötött, melyet a jelentkezés sorrendjében tudunk fogadni maximum 100 főig.

A „Beyond Zero” című film vetítését a SUSTAINOVA cseh cég teszi lehetővé, mely egy globális szakmai platform működtetésével, szakértői csapat személyre szabott összeállításával és átfogó projekt menedzsmenttel támogatja a hozzájuk forduló cégképviselőket ESG és fenntarthatósági törekvéseik megvalósításában.

Tomas Svoboda a SUSTAINOVA globális üzleti fenntarthatósági platform társalapítója és vezérigazgatója. Számos globális „impact group” tagja, mint például a VOYAGERS, a Bridge for Millions és Entrepreneurs szervezet. Olyan célirányos eseményeket szervez világszerte, mint az Impact Nap Londonban vagy az EO Egyesült Nemzetek csúcstalálkozója New Yorkban, ahol több, mint 18 000 vállalkozóra gyakorol hatást. 2024-ben beválasztották a világ legjobb 68 vállalkozója közé a 3 éves MIT Entrepreneurial Masters Programba.

A vetítésről készült szakmai beszámoló itt olvasható:
Fenntarthatósági jógyakorlatok Baranyában – Beyond Zero kerekasztal beszélgetés

IFAT - Környezettechnológiai szakkiállítás, München
2024-05-13 - 2024-05-17 | München, Németország
Az IFAT a világ vezető környezettechnológiai vására, mely a nemzetközi kiállítókat, valamint látogatókat vonzza.

A víz-, szennyvíz-, hulladék- és nyersanyaggazdálkodás legnagyobb platformjaként az IFAT München az iparág nemzetközi találkozóhelye – olyan innovatív ajánlatokkal, amelyek mércét állítanak fel a jövő számára.
Kiemelt témák:

ivnóvízellátás
szennyvízelevezetés
hulladék- és nyersanyag-kezelés
szennyezőanyag-kezelés
fenntartható útépítés

Az ágazat képviselői értékes megoldásokat mutatnak be, amelyek lehetővé teszik a rendelkezésre álló erőforrások felelősségteljes felhasználását. A legutóbbi, 2022. évi kiállításon 2.984 kiállító vett részt 59 országot képviselve, melyet közel 119.000 résztvevő, 155 országból látogatott meg.
Bővebb információ és jegyvásárlás a rendezvény központi honlapján lehetséges: IFAT Munich – a világ vezető víz-, szennyvíz-, hulladék- és nyersanyaggazdálkodási szakvására

IFAT 2024 - Környezettechnológiai üzletember találkozó
2024-04-10 - 2024-05-17 | Hibrid
Az IFAT München 2024, a világ vezető víz-, szennyvíz-, hulladék- és nyersanyaggazdálkodási szakvására, melynek keretében az Enterprise Europe Network szervezésében nemzetközi üzletember találkozóra kerül sor!

A rendezvényt megelőzően online, a kiállítás ideje alatt pedig személyes üzleti tárgyalások lebonyolítására nyújt lehetőséget a ‘Water and Resources – Networking before and at IFAT 2024’ c. üzletember találkozó.
Kiemelt témák:

Szennyvízkezelés
Erőforrás-hasznosítás
Vízellátás és infrastruktúra
Digitalizáció a vízgazdálkodásban

A kiállításon történő részvétel önköltséges és önállóan szervezendő.
REGISZTRÁCIÓ – IFAT 2024

Szerb-Magyar Üzleti Fórum az ECOFair Belgrade szakkiállításon
2023-11-28 11:00 - 15:00 (Europe/Budapest) | Belgrade Fair, Bulevar vojvode Mišića 14., Belgrade, 11000, Szerbia
A HEPA Magyar Exportfejlesztési Ügynökség közösségi magyar standdal vesz részt a 2023. évi ECOFair Belgrade szakkiállításon, amely 2023. november 28-30. között kerül megrendezésre Belgrádban. Az ECOFair Nemzetközi Környezetvédelmi Vásár a legnagyobb és legreprezentatívabb környezetvédelmi szakmai rendezvény a régióban, amely központi témája a zöld gazdaság, az újrahasznosítás és a hulladékgazdálkodás, azonban a kiállítói és a szakmai programok egyaránt felölelik a környezetvédelem minden területét.
A kiállítás margóján, a HEPA Magyar Exportfejlesztési Ügynökség Szerb-Magyar Üzleti Fórumot szervez 2023. november 28-án a Szerb Gazdasági Kamarával együttműködésben. Az esemény célja, hogy személyes tárgyalások keretében ösztönözze a két ország üzleti szereplői közötti új gazdasági kapcsolatok kialakítását és a meglévő üzleti együttműködések erősítését. Az esemény az Enterprise Europe Network közreműködésével valósul meg.
Szerb-Magyar Üzleti Fórum
Időpont: 2023.november 28. kedd (várhatóan 11:00 és 15:00 óra között)
Helyszín: Belgrád, az ECOFair Belgrade szakkiállítás helyszíne
Tervezett program:

Regisztráció
Megnyitó beszédek
Előadások: Jelenlegi helyzet bemutatása, perspektívák az energia és az ökológia területén
Állófogadás
B2B találkozó

A rendezvényen való részvétel a cégek képviselői számára ingyenes, azonban regisztrációhoz kötött. Amennyiben a rendezvény felkeltette érdeklődését, kérjük, hogy részvételi szándékát szíveskedjen jelezni az alábbi regisztrációs felület kitöltésével, 2023. november 10-én (péntek) éjfélig.
REGISZTRÁCIÓ
Felhívjuk szíves figyelmét, hogy a regisztrációkor kapott automatikus üzenet nem jelenti automatikusan a regisztráció visszaigazolását, arról a fentiekben jelzett regisztrációs határidőt követően küldenek e-mailben tájékoztatást.
A rendezvény további részleteiről a későbbiekben értesítik Önt. Az üzleti fórummal kapcsolatos kérdéseit a hanko.barbara@hepa.hu címen várják.

Adófórum az adózási aktualitásokról és változásokról
2023-09-28 08:30 - 14:40 (Europe/Budapest) | Pécsi Kereskedelmi Központ
A Pécs-Baranyai Kereskedelmi és Iparkamara Adóklubja tisztelettel meghívja Önt a Pécsi Kereskedelmi Központban megrendezésre kerülő Adófórum rendezvényre, ahol első kézből személyesen a helyi Nemzeti Adó- és Vámhivatal szakembereitől megtudhatja az adózási aktualitásokat és változásokat.

Program: (A sorrend változtatásának jogát fenntartjuk.)
08:30 – 09:00 Regisztráció
09:00 – 09:45 SZJA, KATA
Előadó: Dr. Farkas Petra – NAV
09:45 – 10:30 Adóigazgatási eljárásokkal kapcsolatos változások
Előadó: Dr. Virág Orsolya – NAV
10:30 – 10:40 Szünet – parkolási adminisztráció
10:40 – 11:40 ÁFA
Előadó: Zsenkovics Diána – NAV
11:40 – 12:10 Gazdasági helyzetelemzés, aktualitások megyénkben
Előadó: Rabb Szabolcs – PBKIK
12:10 – 12:40 Szünet – parkolási adminisztráció
12:40 – 14:10 TB, SZOCHO
Előadó: Dr. Kárpáti Éva – NAV
14:10 – 15:10 TAO, KIVA, környezetvédelmi termékdíj
Előadó: Banitz István – NAV
Helyszín: Pécsi Kereskedelmi Központ Zsolnay terem
(Parkolás csak a környékbeli utcákban lehetséges, amely korlátozott parkolási övezet)

A részvétel ingyenes, de rendezett kamarai hozzájáruláshoz és regisztrációhoz kötött!
Jelentkezési határidő: szeptember 26. (kedd)
További információ: Sörös Dávid, 20/921-0614, soros.david@pbkik.hu

Regisztráció

Adófórum_20230928

Résztvevő neve
*

Képviselt cég / egyéni vállalkozó neve
*

Adószám
*

E-mail cím
*

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Beküldés

Fenntartható Technológia Nap - együttműködési lehetőségek japán vállalkozásokkal
2023-02-17 08:00 - 09:30 (Europe/Helsinki) | Online
Az EU-Japan Centre for Industrial Cooperation és az UNIDO Tokiói Befektetési és Technológiai Promóciós Irodája (UNIDO ITPO Tokyo) közösen online pitching és networking eseményt szerveznek, melyre várnak minden a fenntarthatósági projektek iránt érdeklődő hazai céget.

A résztvevőknek lehetőségük lesz olyan innovatív japán vállalatokat megismerni és felvenni a kapcsolatot, amelyek fenntartható technológiákat fejlesztenek az energia, a környezetvédelem, a víz, a mezőgazdaság, a telekommunikáció területén és fenntartható projektek megvalósítását tervezik.
A rendezvény hibrid formában kerül megrendezésre, így az online üzleti tárgyalások lefolytatására a rendezvény után lesz lehetőség.
Bemutatkozó japán cégek:
– AGC Inc.: rendkívül tartós és nagy fényáteresztő képességű fluoropolimer fólia gyártása üvegházak számára
– Biomass Resin Holdings Co.: biológiailag lebomló és nem biológiailag lebomló biomassza műanyag vegyületelőállítása rizsből
– FujiClean Co.: helyszíni szennyvíztisztító rendszerek gyártása
– Mebiol Inc.: hidrogél fólia csökkentett vízigényű gazdálkodáshoz
– NEC Corporation: hibrid tárolási megoldások a megújuló energia optimalizálására
– TBM Co.: alternatív műanyag és papír alapanyag: LIMEX
– Yamaha Motor Co.: homokszűrést és napelemes fotovoltaikát alkalmazó víztisztító rendszer
Az online tájékoztatón és az üzleti partnerekeresésen történő részvételhez előzetes regisztráció szükséges:
Fenntartható Technológia Nap – REGISZTRÁCIÓ

Találjon projektpartnert a Clean Energy Transition Partnerség (CETP) következő felhívásához!
2023-01-01 - 2023-12-31 | Online
A Clean Energy Transition Partnerség (CETP) a Horizont Európa keretprogram közös finanszírozású partnerségi konstrukciója, melynek keretében 2022 és 2027 között minden évben pályázati felhívások kerülnek meghirdetésre. Az érdeklődőknek lehetősége van beregisztrálni az Enterprise Europe Networkkal együttműködésben kialakított partnerkereső oldalán, melyen már közel 50 ország, több, mint 1 800 résztvevőjével vehetik fel a kapcsolatot!

A kétlépcsős pályázat első körös következő felhívása 2023. szeptember 20-án nyílik meg, melynek a beadási határideje 2023. november 22.
CETP online partnerkereső platform – REGISZTRÁCIÓ
A CETP célja, hogy elősegítse a tiszta energiára való átállást Európában, valamint, hogy koordinált módon összefogja a nemzeti és regionális KFI finanszírozásokat az átálláshoz szükséges technológiák és rendszermegoldások széles skálája mentén. A tiszta energiára való átállás az ipar, az állami szervezetek, a kutatók és a polgárok közös erőfeszítését igényli.
A CET Partnerség 2023-as pályázati felhívása a második társfinanszírozású felhívás, amelyet a tervek szerint 31 ország fog finanszírozni. A különböző témák és a KFI-folyamat különböző stációinak lefedése érdekében a felhívás 12 pályázati modulra tagolódik, amelyek különböző energetikai technológiákra és/vagy rendszerekre, valamint a kutatás- és innovációorientált megközelítésekre irányulnak különböző technológiai készültségi szinteken (TRL).

Egyenáramú (DC) technológiák a villamosenergia-hálózatok számára
Az energiarendszer rugalmassága: megújulóenergia-termelés, tárolás és rendszerintegráció
Energiatermelési célú fejlett megújulóenergia-technológiák

Szén-dioxid-leválasztás, -hasznosítás és -tárolás (CCUS)
Hidrogén és megújuló energiahordozók
Hűtési és fűtési technológiák
Geotermikus energiát hasznosító technológiák
Integrált regionális energetikai rendszerek

Integrált ipari energetikai rendszerek
Tiszta energia integrálása az épített környezetbe

A partnerkereső felületre az alábbi linken keresztül lehet regisztrálni: https://clean-energy-transition-partnership-2023.cetp.b2match.io/
További információ a felhívásról: https://pbkik.hu/2023/09/13/hirek/fooldal/hamarosan-nyilik-a-clean-energy-transition-partnerseg-cetp-masodik-felhivasa/

EGT 2022 - Energia, környezettechnológia, zöld átalakulás - online üzletember találkozó
2022-10-24 09:00 - 2022-10-28 17:00 (Europe/Helsinki) | online
A Varsói Egyetem Digitális Gazdasági Laborja első alkalommal rendezi meg ezt a nemzetközi üzletember találkozót 2022. október 24. és 28. között. Az energia, a környezetvédelmi technológiák és a zöld átalakulás a modern gazdaság fő pillérei lesznek. A megújuló energiaforrások irányába való elmozdulás gazdaságilag elkerülhetetlen, társadalmilag és környezetvédelmi szempontból pedig kívánatos.
A rendezvény célja egy erős hálózat létrehozása KFI intézmények, üzleti és ipari szereplők, európai és nemzeti intézmények és nem kormányzati szervezetek részvételével, az energetikai megoldások, a környezetvédelmi technológiák és a zöld átalakulás kiterjesztése és felgyorsítása érdekében.
Az eseményen az energia, környezettechnológia, környezetmérnöki tevékenység, zöld átalakulás és a zöld gazdaság területein elért legújabb eredményeket és kihívásokat is vizsgálni fogják.
További információ és regisztráció: https://egt2022.b2match.io/

Hogyan változnak a gyártói és forgalmazói kötelezettségek a European Green Deal hatására - előadás
2022-06-01 14:00 - 17:00 (Europe/Helsinki) | Online
2022. június 1-jén megrendezésre kerül a „Vegyi anyagok, elektronikai eszközök, akkumulátorok – hogyan változnak a gyártói és forgalmazói kötelezettségek a European Green Deal hatására” című, ESG témájú online előadás.
Az előadáson az alábbi témák kerülnek bemutatásra:

Vegyi anyagokkal kapcsolatos bejelentési, regisztrációs és tájékoztatási kötelezettségek (REACH)
Veszélyes anyagokat tartalmazó árucikkekre vonatkozó bejelentési kötelezettség – Mit jelent és kikre vonatkozik? (SCIP)
A környezetvédelmi termékdíj és az egyes hulladékáramokra vonatkozó hulladékkezelési szabályok bizonyos összefüggései
Új akkumulátor rendelet – Milyen módosításokat tervez az EU?

Az online előadáson való részvétel díjmentes, azonban regisztrációhoz kötött, melyet ITT tudnak megtenni.

Észszerű (körkörös) gazdaság - nemzetközi lehetőségek a KKV-k számára
2022-01-01 - 2022-07-15 | Online
Az Enterprise Europe Network társszervezésében zajló ‘Circular Economy SMEs across Europe’ c. online nemzetközi platform lehetőséget biztosít a körkörös gazdaságba már becsatlakozott, vagy erre nyitott vállalkozások számára üzleti tárgyalások lebonyolítására, projektötletek kidolgozására és jó gyakorlatok megosztására is.

A kétoldalú üzleti tárgyalások mellett a résztvevőknek lehetősége van csatlakozni az Európát virtuálisan bejáró programokhoz, bemutava a kkv-k és a különböző ágazatok jó gyakorlatait. A körforgásos gazdaság úttörői bemutatják hogyan válhat egy vállalkozás körforgásossá, milyen sikertényezőkkel járhat az átállás és miként lehet leküzdeni a felmerülő akadályokat. Az esemény a tervek szerint egy személyes találkozóval zárul 2022 novemberében, Bottropban (Németország) megrendezésre kerülő Circular Economy Hotspot mellett.
Több európai régióban virtuális webináriumok és workshopok kerülnek megrendezésre a kkv-k számára. Minden egyes esemény egy-egy iparágra összpontosít:
2021

Május 27. – műanyag és vegyipar, Katalónia
Június 4. – építőipar, Flandria
Július – textilipar, Hollandia és Németország
Augusztus – járműipar és akkumulátorok, Svédország
Szeptember – csomagolóipar, Németország
Szeptember – World Circular Economy Forum, Toronto
Október – vízipar, Franciaország (Pollutec) és Németország
November – Circular Economy Hotspot, Katalónia, Barcelona

2022

Február – gépipar, Németország
Május – ICT és elektronika, Flandria
Június – élelmiszeripar
Szeptember – World Circular Economy Forum
November – Circular Economy Hotspot, Bottrop

A részvétel díjmentes, de előzetes regisztrációhoz kötött:
REGISZTRÁCIÓ

Magyar-Horvát Fejlesztési és Regionális Együttműködési Fórum a fenntartható fejlődés jegyében
2021-09-23 09:30 - 17:00 (Europe/Helsinki) | Építőipari és Építészeti Egyetem, Eszék, Horvátország:
A Magyar Külgazdasági és Külügyminisztérium, Magyarország Zágrábi Nagykövetsége és a CED Közép-európai Gazdaságfejlesztési Hálózat eszéki irodájának együttműködésében kerülnek megrendezésre a Magyar-Horvát Fejlesztési és Regionális Együttműködési Fórum a fenntarthatóság fejlődés jegyében elnevezésű konferencia és az azt követő B2B tárgyalások.
A téma a vidékfejlesztés, digitalizáció, a klímasemlegesség és egyéb környezetvédelmi célok megvalósítása Horvátországban, illetve ezen területeken a magyar-horvát együttműködés lehetőségeinek a „feltérképezése”.
A rendezvény helyszíne: Eszék, Horvátország – Építőipari és Építészeti Egyetem, Građevinski i arhitektonski fakultet, Osijek, Vladimira Preloga 3
A rendezvény időpontja: 2021. szeptember 23. (csütörtök) 9:30 – 17:00
A rendezvény horvát és magyar nyelven kerül lebonyolításra, szinkrontolmácsolás biztosítása mellett.
A rendezvény meghívott vendégei lesznek Horvátország szakmai szövetségei, az illetékes minisztérium munkatársai, az illetékes önkormányzatok képviselői, valamint a szektor piaci szereplői, akikkel B2B tárgyalási lehetőséget biztosítanak.
Az esemény a Planet Budapest 2021 Fenntarthatósági Expó és Világtalálkozó horvátországi felvezető rendezvénye.
Az esemény legfőbb célja, hogy a magyar vállalatok, cégek képviselői megismerjék Horvátország fenntartható fejlődés politikájára vonatkozó elképzeléseit. A horvát kormány 2030-ig szóló Regionális Fejlesztési Stratégiája, vidékfejlesztésen túl a digitalizáció, a klímasemlegesség és egyéb környezetvédelmi célok megvalósítását tűzte ki célul. A horvát kormány határozott célja, hogy a hátrányos helyzetű szlavóniai és határmenti régiók felzárkóztatása a teljes horvát „Pannon” térségben, különösen Eszék-Baranya megyében, fókuszálva a környezetvédelmi infrastruktúra fejlesztés területére.
A magyar környezetvédelemmel, iparral, innovációval, tiszta energiával, víziparral, fenntartható és okos városok fejlesztésével foglalkozó magyar cégek, vállalatok első kézből tájékozódhatnak a horvátországi szabályozást illetően, illetve megismerhetik a jelenlegi helyzetet és a várható fejlesztéseket, továbbá az azzal kapcsolatos finanszírozási lehetőségeket, amely információk biztosíthatják ezen programokba történő bekapcsolódásukat. Eszék-Baranya megye településeinek jelentős részében a víz és szennyvízszolgáltatás, a hulladékfeldolgozás elavult, nem energiahatékony, ezért minden szempontból időszerű ezek felújítása, modernizációja, amely területeken magyarországi vállalkozók mind technológiai, mind ár tekintetében versenyképesek és komoly eséllyel részt is vehetnek az említett beruházási projektekben.
A program további részleteit az alábbi meghívó és részletes program tartalmazza. A fórumon való részvétel előzetes regisztrációhoz kötött. Részvételi szándékát kérjük az osijek@ced.hu e-mail címen jelezni szíveskedjen 2021. szeptember 18-ig.
Meghívó
Részletes program

WeThink - Waste Circularity Strategy munkacsoport online találkozó
2021-07-15 11:00 - 12:30 (Europe/Helsinki) | Online
Csatlakozzon Ön is! A WeThink egy online stratégiai hálózat, ahol a legkreatívabb emberek gyűlnek össze a jelen kihívásait és lehetőségeit kielemezni, azért, hogy megoldásokat és minél több érdekelt felet magában foglaló stratégiákat fejlesszenek ki a jobb jövő érdekében. Vegyen részt, nézzen szét és inspirálódjon.
A Waste Circurality munkacsoport találkozójának időpontja: 2021. július 15. 11:00-12:30
A találkozók angol nyelven zajlanak.
Kik találkoznak?

A WeThink összehozza a stratégia összes kulcsszereplőjét (minisztereket, köztisztviselőket, önkormányzatokat, ipari szövetségeket, hulladékgyűjtő, újrahasznosító / kezelő vállalatokat), különös tekintettel Délkelet-Európára és Kelet-Európára.
Hogyan zajlanak a találkozók?

A weTHINK.eu online platformjának zárt csoportjain keresztül.
Kéthavonta online munkacsoport-üléseken és két, kétévente megrendezésre kerülő online konferencián keresztül.

A célok?

Rendszeres műszaki, operatív és stratégiai know-how és bevált gyakorlatok cseréje a hulladékkezelés és hulladékgazdálkodás területén.
Képzést szervezése a szolgáltató vállalatok és önkormányzatok számára a víz- és hulladékgazdálkodásról.
Stratégiai ajánlások és állásfoglalások kidolgozása a sikeres hulladékkörkörösség jogi, politikai és gazdasági környezetének javítása érdekében.
A hulladék körkörösségével kapcsolatos projektek kidolgozása és megvalósítása.
A hulladék körforgásának javítása Európában.

A pontos program és további információ a csatlakozási lehetőségekről elérhető itt:
REGISZTRÁCIÓ

Horizon Europe Food, Bioeconomy, Natural Resources, Agriculture and Environment - online tájékoztató és konzorciumépítő rendezvény
2021-07-09 | Online
A H2020 keretprogram ‘Élelmiszerek, biogazdaság, természeti erőforrások és környezet’ tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 6 Élelmiszerek, biogazdaság, természeti erőforrások és környezet
Kiemelt témák:

Környezeti megfigyelés
Mezőgazdaság, erdőgazdálkodás és vidéki térségek
Körforgásos rendszerek
Élelmiszerrendszerek
Biológiai sokféleség és természeti erőforrások
Tengerek, óceánok és szárazföldi vizek
Bioalapú innovációs rendszerek az uniós biogazdaságban

EU Zöld Hét: Zéró környezetszennyező vállalkozások - megvalósítható?
2021-06-09 14:00 - 15:15 (Europe/Helsinki)
Az Eurochambres és az SME United az idén online formában rendezi meg az EU Zöld Hét partnerrendezvényét, „Zéró környezetszennyező vállalkozások – megvalósítható?” címmel.
A rendezvény célja, koncepciója: az Európai Bizottság még május vége előtt közzéteszi a zéró környezetszennyezéssel kapcsolatos cselekvési tervét, ennek megfelelően az idei Európai Zöld Hét középpontjában a zéró környezetszennyezéssel kapcsolatos ambíciók és programok állnak. Az Eurochambres és az SME United közös rendezvénye a Zöld Hét hivatalos partnerrendezvénye lesz, amelyen neves előadók és szakértők részvételével kerül megvitatásra a vállalkozások szerepe és lehetőségei az Európai Bizottság cselekvési tervében.
A rendezvény időpontja: 2021. június 9. 14.00 – 15.15
A rendezvény nyelve az angol.
Részletes program és további információk
REGISZTRÁCIÓ

A kozmetikai termékcsomagolás jövője - Match2Pack: Cosmetics
2021-06-04 11:00 - 2021-06-11 17:00 (Europe/Helsinki) | Online
Az Enterprise Europe Network társszervezésében megrendezésre kerülő online üzletember találkozón a résztvevők a kétoldalú üzleti tárgyalások mellett lehetőséget kapnak a csomagolástechnika kozmetikai iparra kifejlesztetett legújabb, fenntartható megoldásainak megismerésére.

A fenntarthatóságot és zöld megoldásokat előtérbe helyező gondolkodásmód előhívta a körkörös gazdaság koncepciójának bevezetését a kozmetikai iparban is. A csomagolóanyagok újrahasznosítási lehetőségeinek újratervezésével, illetve a csomagolás nélküli kozmetikai termékek bevezetésével a hazai vállalkozások számára is egyre több lehetőség nyílik meg a nemzetközi piacon.
A megadott tárgyalási napokra lehet jelölni előzetesen a résztvevőket, így célszerű maximálisan kihasználni a tárgyalási időt a legígéretesebbnek tűnő résztvevőket jelölve, DE érdemes egy bemutatkozó üzenet küldésével akár az összes résztvevővel felvenni a kapcsolatot.
Kiemelt témák:

Újrahasznosított anyagok
Biológiailag lebomló anyagok
Kozmetikai csomagolástechnika
Kozmetikai alapanyagok

A részvétel díjmentes, de előzetes regisztrációhoz kötött:
REGISZTRÁCIÓ

Ökoindustria 2021 virtuális üzletember találkozó
2021-04-29 09:00 - 17:00 (Europe/Helsinki) | Online
A Magyar Exportfejlesztési Ügynökség és az Enterprise Europe Network magyar irodái társszervezésében kerül megrendezésre az Ökoindustria 2021 virtuális környezetipari szakkiállítás mellé szervezett online B2B esemény, melyre 2021. április 29-én kerül sor.
A kiállítás évek óta Közép-Európa egyik legjelentősebb környezetipari szakkiállítása, amely a környezetvédelmi technológiák, termékek széles skáláját mutatja be, mintegy reagálva az aktuális környezeti kihívásokra. A 2009 óta megszervezésre kerülő szakkiállítás nemzetközi résztvevők átlagos létszáma minden alkalommal meghaladta a 3500 főt. Az idei esemény vendég országa a Holland Királyság.
Az Ökoindustria 2021 április 28-30. között a hazai környezetipar legújabb eredményeit, innovációit, trendjeit, erőforrásait mutatja be az alábbi területeken:

körforgásos gazdaság, kármentesítés és barnamezős beruházások,
ökoinnováció Magyarországon,
zöld mobilitás, energiahatékonyság, megújuló energia,
élővizeink védelme, víz- és szennyvízkezelés,
fenntarthatóságra nevelés, szemléletformálás
startup a zöldiparban, állásbörze

Az Enterprise Europe Network keretein belül előre egyeztetett online B2B találkozók során új együttműködések és kapcsolatok építésére, a releváns partnerekkel történő célzott megbeszélésekre lesz lehetőség.
Az online B2B időpontja: 2021. április 29. 9:00-12:00 és 14:00-17:00 között
REGISZTRÁCIÓ

Zöld iroda a gyakorlatban
2021-04-20 10:00 - 12:00 (Europe/Helsinki) | Online
A környezetvédelem manapság népszerű téma, a környezettudatos szemlélet már nem csak az otthonunkban, hanem az irodában is megvalósítható.
De mi is az a zöld iroda? Hogyan valósítható meg a környezetvédelem a munkahelyeken?
Ezekre a kérdésekre kaphatnak választ a résztvevők az online rendezvényen 2021. április 20-án.

10:00-10:05
Bevezető
Heves Gábor, IMRO-DDKK Nonprofit Kft.

10:05-10:10
Köszöntő
Sörös Dávid, Pécs-Baranyai Kereskedelmi és Iparkamara

10:10-10:40
A zöld iroda módszertana és kritériumai
Előadó: Herner Katalin, Ügyvezető Igazgató, Követ Egyesület

10:40-11:10
Zöld irodák Vas és Zala Megyében: példák a GreenReg projektből
Előadó: Heves Gábor, IMRO-DDKK Nonprofit Kft.

11:10-11:30
Jó gyakorlatok bemutatása Szlovéniából
Előadó: Dr. Renata Karba, Umanotera, Szlovénia

11:30-12:00
Kérdések és válaszok

A rendezvény ingyenes, azonban regisztrációhoz kötött:
A jelentkezés lezárult!

eBussed - Zöldül a tömegközlekedés
2021-03-31 09:00 - 13:00 (Europe/Helsinki) | Online
Az eBussed nevű nemzetközi projekt célul tűzte ki a partner régiók közötti tapasztalatcserét az elektromos buszokkal összefüggő fejlesztések különböző szakaszaiban. Ezzel is támogatva azokat az európai régiókat – a Dél-Dunántúlon belül Paks és Pécs városokat – amelyek e-buszok beszerzését, üzemeltetését, illetve meglévő elektromos busz flottájuk bővítését tervezik.

A projekt keretében online tájékoztató rendezvényre kerül sor 2021.03.31-én a projektben partnerként résztvevő DDRIÜ Dél-Dunántúli Regionális Innovációs Ügynökség Nonprofit Kft. szervezésében.
A rendezvényre várnak minden érdeklődőt! A részvétel díjmentes, de előzetes regisztrációhoz kötött:
REGISZTRÁCIÓ
PROGRAM:

Idő
Tevékenység/prezentáció
Előadó

08:50
Csatlakozás a GoToMeeting rendezvényhez

09:00
Az esemény megnyitása és rövid bemutatása
HAÁSZ Zoltán
ügyvezető igazgató, DDRIÜ Nonprofit Kft.PÁLMAI Zsolt
igazgatóhelyettes, DDRIÜ Nonprofit Kft.

09:10
Az e-busz hálózat kiépítését támogató, államilag irányított kezdeményezés: a magyar kormány Zöld Busz Programja – Zöld Busz Program
ERŐS Veronika
projektvezető, Zöld Busz Program

09:40
Helyi példa – Pécs: e-busz fejlesztés az érdekelt felek és a lakosság részvételével – Tüke Busz Zrt. (pécsi tömegközlekedés üzemeltetője)
CSÚCS Zoltán
vezérigazgató, Pécsi Városfejlesztési Nonprofit Zrt., a Tüke Busz Zrt. képviseletében

10:10
Kávészünet

10:30
Helyi példa – Paks: e-busz fejlesztés az érdekelt felek és a lakosság részvételével – Paks Közlekedési Kft. (paksi tömegközlekedés üzemeltetője)
KISS Balázs
külső szakértő, Paksi Közlekedési Kft.KIRÁLY István
műszaki menedzser, Paksi Közlekedési Kft.

11:00
Moderált beszélgetés az e-buszok telepítésével kapcsolatos nyilvánosság tudatosság növeléséről
SZÁSZ János
e-mobilitási szakértő, CAE Consulting Bt.Résztvevők:Korábbi előadók és Markku IKONEN egyetemi oktató, Alkalmazott Tudományok Turku Egyeteme (finn partner)

12:00
Kérdések és válaszok
SZÁSZ János
e-mobilitási szakértő, CAE Consulting Bt.

12:50
Az esemény zárása és a következő nemzetközi esemény promotálása
PÁLMAI Zsolt
igazgatóhelyettes, DDRIÜ Nonprofit Kft.

A rendezvény angol nyelven zajlik.
Részvételi szándékát kérjük, legkésőbb 2021. március 30-ig jelezze. Az online rendezvény linkjét a regisztrációt követően, egyúttal a webináriumot megelőzően juttatják el a Szervezők a regisztrált résztvevők e-mail címeire.

Fenntarthatóság a csomagolóiparban - nemzetközi üzletember találkozó
2021-03-22 - 2021-03-26 | Online
A csomagolástechnika legújabb megoldásaiban érdekelt vállalkozásoknak lehetőségük van online üzleti tárgyalások lebonyolítására az Enterprise Europe Network szervezésében megvalósuló nemzetközi üzletember találkozó keretében.

A rendezvény kiemelt témái közé tartozik a

csomagolási hulladékok csökkentése,
biztonságos élelmiszer csomagolás,
csomagolásban használt anyagok és vegyszerek lehetséges egészségügyi kockázatai

A rendezvényen történő részvétel díjmentes, de előzetes regisztrációhoz kötött:
REGISZTRÁCIÓ
